Pangéran Antasari

Pangéran Antasari ngitu pahlawan nasiunal Indunisia nang asalnya matan Kalimantan Selatan. Sidin ranak di Kayu Tangi, Banjar, Kabupaten Banjar, Kalimantan Selatan, tahun 1809. Sidin habis umur di Bayan Begok, Barito Utara, Kalimantan Tengah, 11 Uktubir 1862 pas umur sidin 53 tahun.

Ngaran sidin wayah halus Gusti Inu Kertapati. Abah sidin Pangéran Masohut bin Pangéran Amir bin Sultam Muhammad Aminullah. Uma sidin Gusti Hadijah binti Sultan Sulaiman. Sidin baisi ading nang bangaran Ratu Antasari/Ratu Sultan. Sidin baisi 8 anak bibinian lawan 3 anak lalakian.

Imbah Walanda manangkap Sultan Hidayatullah lawan cara manyandara uma sidin, Ratu Siti, maka nang mamimpin pajuangan rakyat Banjar malawan panjajah adalah Pangéran Antasari. Rakiat, pajuang, alim ulama, bangsawan Banjar, samunyaan mandukung sidin lawan maangkat sidin lawan galar "Panembahan Amiruddin Khalifatul Mukminin" artinya pimpinan pamarintahan, panglima parang, wan pamuka agama nang paningginya.

Imbah sidin bajuang wan rakyat, sidin habis umur di tangah-tangah pasukan sidin tanggal 1 Uktubir 1862. Sidin kada suah manyarah, tatangkap, apa lagi kawa ditipu ulih rayuan Walanda. Wayah sidin parak habis umur, sidin kana panyakit hampau lawan kacacar nang sidin dapat imbah patampuran di Bukit Bagantung, Tundakan.

Daftar Jujuhutan